Përkrahësit mbeten të përkushtuar ndaj Presidentit Trump 
Megjithë skandalet mbështetësit kryesorë të tij vazhdojnë t’i qëndrojnë besnikë zotit Trump
Shtëpia e Bardhë është tronditur nga skandale të njëpasnjëshme, dhe niveli i miratimit të Presidentit Donald Trump ka vazhduar të bjerë. Megjithatë, një grup mbështetësish vazhdon të jenë të përkushtuar dhe besnikë ndaj zotit Trump, duke besuar se axhenda e tij është për të mirën e tyre dhe të vendit. Korrespondentja e Zërit të Amerikës, Patsy Widakuswara, bisedoi me disa prej tyre. Që nga rrëfimet e një aktoreje filmash pornografikë... ...deri tek pikëpyetjet për ndërhyrjen e Rusisë në zgjedhjet amerikane, si dhe librat që rrëfejnë detajet e kaosit në Shtëpinë e Bardhë. Administrata Trump është tronditur nga skandale të njëpasnjëshme. Megjithatë, ka njerëz të përkushtuar për të mbështetur Presidentin. , thotë Patti Beavers, mbështetëse e Presidentit Trump. , thotë Kevin Gilbert, mbështetës i Presidentit. , thotë mbështetësja Shawnery Patrick. Sa më shumë që e sulmojnë kritikët, aq më shumë ngulmojnë mbështetësit e tij. Ekspertët ia atribuojnë këtë pjesërisht vetëmbrojtjes së grupit, në veçanti në kontekstin aktual amerikan ku ideologjia diktohet shpesh prej racës, besimit fetar, madje edhe gjinisë. , thotë David Baker, i Universitetit Amerikan. Por, nuk është vetëm besnikëria ndaj grupit. Edhe politikat kanë rëndësi. , thotë Robert Griffin, i Fondit të Demokracisë për Studimin e Votuesve. Por, anketimet tregojnë rënie të mëtejshme të Presidentit Trump gjatë javëve të fundit. Sipas sondazhit më të fundit të kryer nga kanali ABCNews dhe gazeta The Washington Post, miratimi për Presidentin ka rënë në nivelin historikisht më të ulët prej 36%. Edhe në radhët e republikanëve, mbështetja për zotin Trump që dikur ishte në 90%, tashmë ka rënë nën nivelin 80%. Anketuesit thonë se rënia e mëtejshme është nxitur kryesisht prej grave të arsimuara republikane që reagojnë ndaj sjelljes së Presidentit. Por, gra të tjera thonë se kjo është pjesë e atraksionit të tij. , shprehen dy mbështetëse të Presidentit, Misty Morrison dhe Tammie McDonald. Thonë se politika nuk është logjikë, por emocion. Dhe për sa kohë ka njerëz që ndjejnë se Presidenti lufton për ta, ai duket se do të vazhdojë të ketë mbështetjen e tyre.